32002R0786
L 127/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 786/2002 НА КОМИСИЯТА
от 13 май 2002 година
за изменение на Регламент (EО) № 747/2001 на Съвета относно тарифни квоти на Общността и референтни количества за някои селскостопански продукти с произход от Йордания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 747/2001 на Съвета от 9 април 2001 г. относно управлението на тарифни квоти на Общността и референтни количества за продукти, ползващи се с преференции по силата на споразуменията с някои средиземноморски страни, и отмяната на Регламенти (ЕО) № 1981/94 и (ЕО) № 934/95 (1), и по-специално член 5 от него,
като има предвид че:
(1)
Евро-средиземноморското споразумение за създаване на асоциация между Европейските общности и техните държави-членки, от една страна, и Хашемитско кралство Йордания, от друга (2), наричано по-долу „споразумението“, гарантира в рамките на тарифните квоти на Общността тарифни отстъпки при внос в Общността на някои селскостопански продукти с произход от Йордания.
(2)
Споразумението предвижда някои видове краставици и пъпеши, за които тарифните отстъпки съгласно Допълнителния протокол към споразумението за сътрудничество между Европейската икономическа общност и Хашемитско кралство Йордания, одобрен с Решение 87/512/ЕИО на Съвета (3), се прилагат в рамките на референтно количество, да бъдат освободени от мита при неограничен внос в Общността.
(3)
С оглед прилагането на тарифните отстъпки, предвидени в споразумението, необходимо е да се замени списъкът със селскостопански продукти, за които се прилагат тарифните квоти, и да се заличат референтните количества за някои краставици и пъпеши.
(4)
Съгласно споразумението обемите на тарифни квоти за някои продукти следва да бъдат увеличени от влизането в сила на същото споразумение, което да стане на четири еднакви годишни транша, всеки съответстващ на 3 % от основния обем, уточнен в споразумението.
(5)
Регламент (ЕО) № 747/2001 следва, съответно, да бъде изменен.
(6)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение V към Регламент (EО) № 747/2001 се заменя с текста в приложението към настоящия регламент.
Член 2
Настоящият регламент влиза в сила в деня след датата на публикуването му в Официален вестник на Европейските общности.
Той се прилага от 1 май 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 май 2002 година.